NG Kirkwood » Ester Bediening
Hierdie bediening is 'n ondersteuningsnetwerk by Valleihof. Baie van die inwoners van die tehuis se familie en geliefdes woon vêr en kan hulle nie altyd gereeld besoek nie. Die personeel se besige program en werkslading maak dit vir hulle ook onmoontlik om elke inwonder ekstra aandag en vertroeteling te gee. Die doel van die Esters is om daardie leemte te vul of aan te vul.
Om betrokke te raak verg net 'n klein bietjie tyd en opoffering. Dit vra deernis en 'n omgee-hart. Gereelde kuiertjie en geselsies kan so 'n bejaarde se lewe tot 'n groot mate ophelder en lig bring in 'n eensame bestaan. En in ruil ontvang u geestelike seë en verrig u Koninkrykswerk.